open-index/open-wikipedia-markdown huggingface dataset:
Hydro Aluminium

**Hydro Aluminium AS**, tidligere **AS Årdal og Sunndal Verk** (**ÅSV**), er et heleid datterselskap av Norsk Hydro.

Norsk Hydro produserer aluminium ved fem verk i Norge: Sunndal, Høyanger, Årdal, Husnes og Karmøy. I tillegg har verket et valse- og resirkuleringsanlegg i Holmestrand. Hovedkontoret til Hydro er på Vækerø i Oslo. Hydro har også et aluminumsverk i Brasil og er deleier i aluminiumsverk i Qatar, Slovakia, Canada og Australia.

Hydro kjøper 18 TWh over 20 år fra Fosen Vind til sine aluminiumverk.

Verket framstiller aluminium ved bruk av elektrolyse. 4% av elektrisitetsproduksjonen i Norge blir brukt til å lage aluminium ved Sunndal Verk. 

## Produksjon
I 2021 var produksjonen ved de heleide verkene (i tusen tonn primæraluminium): Albras i Brasil 427, Sunndal 423, Karmøy 266, Årdal 201, Husnes 169 og Høyanger 66. 

## Historie
### Norsk Aluminium Company

Norsk Aluminium Company (Naco) i Høyanger ble etablert i 1915 med basis i Høyangers vannkraftressurser.

Aktieselskapet Høyangfaldene, som det først het, bygde ut vannkraft for å skaffe elektrisk kraft til aluminiumsverket.

I 1919 ble  datterbedriften Nordisk Aluminiumindustri A/S etablert i Holmestrand for produksjon av kjøkkenutstyr, blant annet kasseroller. Her ble merkevaren Høyang utviklet, med produkter som kaffekjeler, saftkokere og trykkokere. Naco hadde også datterselskaper i Sverige og Danmark. I 1922 ble det amerikanske selskapet Alcoa medeier med halvparten av aksjene. I 1928 overtok det kanadiske aluminiumskonsernet  Alcan Alcoas aksjer. I 1969 ble selskapet innlemmet i Årdal og Sunndal Verk.

### Årdal og Sunndal Verk
Årdal og Sunndal Verk (ÅSV) ble opprettet som det statlige aluminiumselskapet Årdal Verk i 1947 og bygde først ferdig aluminiumsverket i Årdal som var påbegynt av den tyske okkupasjonsmakten under andre verdenskrig. 

Det tyske selskapet A/S Nordag begynte i 1941 å bygge aluminiumsfabrikker i Årdal og i Saudasjøen. Etter frigjøringen i 1945 tilfalt Nordag den norske stat. Årdal verk startet aluminiumsproduksjon i 1948. I 1951 vedtok Stortinget bygging av et aluminimusverk på Sunndalsøra, og selskapet fikk da navnet Årdal og Sunndal Verk. Aluminiumproduksjonen i Sunndal startet i 1954. 

I 1967 kjøpte Alcan halvparten av aksjene i ÅSV, mens den norske stat ble største enkeltaksjonær i Alcan. Alcan hadde fra før aluminiumsverk i Høyanger og fabrikk for videreforedling i Holmestrand. Disse ble innlemmet i ÅSV.

Halvparten av Alcans aksjer i ÅSV ble kjøpt tilbake av Staten i 1974, og de resterende aksjene ble kjøpt i 1979.

ÅSV ble i 1986 fusjonert med Norsk Hydros lettmetalldivisjon, og det nye selskapet fikk navnet Hydro Aluminium.

## Referanser


## Litteratur
* 
* 

## Eksterne lenker
* Nøkkelopplysninger fra Enhetsregisteret
* Om Hydro. hydro.com
Kaappunt fyr (Kaap Maclear)

**Kaappunt fyr** (afrikaans: *Kaappuntvuurtoring*) ved Kaap Maclear er ett av to fyr ved Kaappunt i Kapp det gode håp naturreservat ved det sydligste punktet av kapphalvøyen i Sør-Afrika. Det gamle tårnet ble reist 1. mai 1860 272 meter over havet. Imidlertig var tårnet for høyt og ble ofte skjult av tåken, slik at den ikke kunne sees. Et nytt tårn ble satt opp 95 meter over havet og i 1919 bestemte kommisjonen at de gamle tårnet skulle byttes ut.

Det originale fyrtårnet står fremdeles og tjener som besøkssted og brukes som et sentralt overvåkingspunkt for alle fyr i Sør-Afrika.

## Referanser


## Eksterne lenker
*
Yuexiu

**Yuexiu** (kinesisk: 越秀; pinyin: *Yuèxiù*) er et distrikt i Guangdong, en provins sør i Folkerepublikken Kina. Den ligger i storbyen Guangdong, og utgjør det meste av byens politiske og kulturelle senter.

Bydistriktet har et areal på 32,82&nbsp;km² og hadde ved utgangen av 2005 1&nbsp;140&nbsp;600 innbyggere.

Distriktet omfatter også hele det gamle Dongshan-distriktet 东山. Det ble inkorporert den 28. april 2005, likesom noen små deler av to andre distrikter.

I Yuèxiù er blant annet Yuexiuparken, shoppingområdet *Beijing Lu*, og minneparken for Huanghuagangmartyrene, som ihukommer Huanghuagangoppstanden i 1911. Sun Yatsen-minnehallen ligger også i denne delen av Guangzhou.

## Administrative enheter

## Eksterne lenker
*
Basefarm

**Basefarm AS** var et norsk aksjeselskap etablert i 2000 og en europeisk driftsleverandør av IT-løsninger. Selskapet ble i 2018 kjøpt opp av Orange og er fra 2022 innlemmet som en del av Orange Business Services som inngår i den globale telekommunikasjonsoperatøren Orange Group. Basefarm hadde over 500 ansatte, og leverte tjenester innenfor områdene sky, datasenter, sikkerhet og big data. 

Hovedkontoret lå i Nydalen i Oslo, og selskapet hadde også kontorer i Stockholm, Amsterdam, Berlin, Frankfurt og Wien.  

Fredrik Ohlsén har vært selskapets konsernsjef siden 2017. Basefarm Norge hadde i 2017 en total omsetning på 560 MNOK, EBITDA (resultat før avskrivninger og finans) på 152 MNOK og 272 ansatte.

## Historie
I 2000 sluttet Viksaas og 7 kolleger i it-selskapet Infostream ASP og etablerte Basefarm. Schibsted gikk inn som den  dominerende eieren 1. oktober 2000.. 

Infostream ble i mai 2004 kjøpt av  Telecomputing for 19 millioner kroner og endret navn til Telecomputing IS. I oktober 2006 kjøpte Basefarm Telecomputing IS for 40 millioner kroner. Reiten & Co kjøpte Schibsted sin andel på 69,4 prosent av Basefarm i 2009 for 130 millioner kroner. I 2011 kjøpte Basefarm nettdriftsselskapet Webdeal. Basefarm og Webdeal hadde i 2010 en samlet omsetning på omtrent 295 millioner kroner og til sammen 215 ansatte.

WebDeal AS som var en norsk leverandør av hostingtjenester ble i 2011 fusjonert inn i Basefarm AS.

20. mars 2012 hadde Basefarm en særlig publisert hendelse da en frem til da en teknisk feil førte til utlevering av feil personinformasjon.

I juli 2018 kjøpte Orange 100% av aksjene i Basefarm Holding for 350 millioner euro og er nåværende eier.

I september 2022 ble Basefarm fusjonert inn i merkevaren Orange Business Service - senere omdøpt til Orange Business.

## Referanser


## Eksterne lenker
* Firmaets nettsted
Kaappunt fyr

**Kaappunt fyr** (afrikaans: *Kaappuntvuurtoring*) er ett av to fyr ved Cape Point i Kapp det gode håp naturreservat ved det sydligste punktet av Kapphalvøyen i Sør-Afrika. Det første tårnet ved Cape Point ble satt opp 1. mai 1860, 272 meter over havet. Tårnet var derimot for høyt, og ble ofte skjult i tåken. Det nye tårnet ble satt opp 95 meter over havet. Grunnstenen til det nye tårnet ble lagt den 25. april 1914, men ble først tatt i bruk etter første verdenskrig. Tårnets lampe ble tent ved solnedgang den 11. mars 1919 av en tre år gammel jente, Thurl Cooper, datter av fyrets ingeniør H. C. Cooper.

Per 2005 er fyret det kraftigste i Sør-Afrika. Det blinker tre ganger hvert trettiende sekund.

## Referanser


## Eksterne lenker
*
Kaappuntfyr

Det er to **Kaapuntfyr** (Afrikaans: *Kaappuntvuurtoring*) ved Kaappunt på Kapphalvøyen i Sør-Afrika.

*Kaappuntfyr (Kaap Maclear) som ble reist 1. mai 1860, 272 meter over havet.
*Kaappuntfyr (Diaspunt) som ble tent i 1919, og som erstattet det gamle tårnet, da det ikke kunne sees igjennom tåken.
Jens Graasvoll

**Jens Graasvoll** (1946–2017) var musikkpedagog og professor ved Universitetet i Agder.

Han var utdannet ved Norges musikkhøgskole og underviste fra 1973 ved Sørlandets barnehagelærerskole og dets etterfølgende skoler. Han har utgitt egne plater, arbeidet ett år som plateselskapsdirektør i SirMusikk, dirigert kor og utgitt sangbøker. 

## Utgivelser
* *Varm* (1987) LP
* *Rock'n Bom* (1983) barneplate
* *Dudelidelei* (med Ivar Bøksle, 1996) barneplate
* *Nidus* (2001) barneplate
* *Songboka mi* (1982)
* *Min første skolesangbok* (1994)
* *Musikklære* (2008)

## Referanser


## Eksterne lenker
Mouillepunt fyr

**Mouillepuntfyr** (afrikaans: *Mouillepuntvuurtoring*) er et fyr i Mouillepunt i Cape Town i Sør-Afrika som ble bygget i 1842 og skrapet i 1908. Det sto ved det nordligste punktet av Table Bay, ved *Granger Bay*. Det var det andre fyret som ble satt opp i Sør-Afrika, etter Groenpuntfyr ble tatt i bruk i 1824. Det var et sylinderformet stentårn, omtrent 12 meter høyt. Fyrets fundament kan ennå sees foran Kaap hotellskolerestaurant.

## Referanser


## Eksterne lenker
*
Madridkonferansen i 1991

**Madridkonferansen i 1991** var en konferanse i Madrid arrangert av de spanske myndigheter og sponset av både USA og Sovjetunionen. Forsamlingen ble kalt sammen den 30. oktober 1991 og varte i tre dager. Det var et tidlig forsøk av det internasjonale samfunn på å starte en fredsprosess gjennom forhandlinger som involverte Israel og de arabiske landene, inkludert Syria, Libanon, Jordan og palestinerne.
Universitetet i Kairo

**Universitetet i Kairo** (arabisk: ) er et institutt for høyere utdannelse i Giza, Egypt. Universitetet ble dannet den 21. desember 1908, som et resultat av et forsøk på å etablere et nasjonalt senter for liberalistisk tankegang.

## Referanser


## Eksterne lenker
*
Paula

**Paula** er et kvinnenavn med opprinnelse i det romerske familienavnet *Paulus* som betyr «liten».

## Utbredelse
*Paula* var et populært navn i USA i 1950- og 1960-årene.

*Paula* var et populært navn i England i 1960- og 1970-årene.
	

Navnet *Paula* var vanlig i Norge i 1900-årene og hadde en popularitetstopp med 0,2 % i 1905.

|}

## Kjente personer med navnet
Personene i listen er ordnet kronologisk etter fødselsår.
* Paula Danziger (1944–2004), amerikansk barnebokforfatter
* Paula Deen (f 1947), amerikansk kokk og programleder
* Paula Crabtree (f 1962), engelsk-norsk bildekunstner
* Paula Abdul (f 1962), amerikansk sanger, danser og koreograf
* Paula DeAnda (f 1989), amerikansk popsanger og skuespiller

## Navnedag
*Paula* har navnedag i flere land, oftest 26. januar. Den norske navnedagen er .

## Referanser


## Eksterne lenker
*
Peder Hiort

**Peder Julius Nicolas Hiort** (født sommeren 1715 på Røros, død 1. august 1789) var en norsk teolog og bergverksdirektør. Som yngst i en barneflokk på seks ble han født inn i en velstående familie, med faren bergskriver Peder Ellingsen Hiort, som familiens overhode. Faren var født i Angeln i Slesvig nær Flensburg og kom til Røros i 1689. 

Hiort studerte ved Københavns Universitet og tok teologisk embetseksamen. Han arbeidet et par år ved det kongelige biblioteket der. I 1743 ble han ansatt i stillingen som proviantskriver ved Røros Kobberverk, og her ble han raskt en populær mann også blant arbeiderne. 20 års virke som proviantskriver endte i 1762, da han overtok sin fars gamle stilling som bergskriver. Hiort tok også over en del av bergverkdirektør Leonard Christian Borchrevink sine oppgaver, som en slags visedirektør – med lovnader om å ta over stillingen ved dennes død. I 1772 ble Hiort endelig direktør også i navnet, selv om han i praksis hadde styrt Kobberverket gjennom mange år allerede. I hans tid som direktør ble den nåværende Røros kirke, *Bergstadens Ziir*, oppført og han besørget at kirken ble oppført i stein og ikke i treverk slik mange ønsket. Han var direktør for verket til han døde.

Da Hiort gikk bort lørdag 1. august 1789 la det seg en dyp sorg over bergstaden. Hiort var «en av oss» hos arbeiderne, og en godt likt mann blant direksjonen og det såkalte finfolket. Han skrev omkring 1773-1780 «Efterretninger om Røraas Kobberværk» som den første samlede fremstilling av verkets historie. Ved kirken fikk han satt opp et gravkapell til seg selv og slekten.

I 2025 ble levningene etter Peder Hiort gjenbegravd i familiekrypten, med blant annet Røros ordfører Isak Busch og riksantikvar Hanna Geiran tilstede. Bakgrunnen for gjenbegravelsen var arkeologers utgraving av krypten.

## Referanser
Arabisk nasjonalisme

**Arabisk nasjonalisme** er en nasjonalistisk ideologi som var vanlig blant arabere på 1900-tallet. Det baseres på forutsetningen om at landene fra Marokko til Den arabiske halvøy forenes av deres felles språklige, kulturelle og historiske arv. **[[Panarabisme]]** er et nært tilknyttet begrep, som kjemper for dannelsen av en enkelt arabisk stat, men ikke alle arabiske nasjonalister er i tillegg panarabister. **Arabisk uavhengighet** brukes om fjerning eller minimering av direkte vestlig påvirkning i Midtøsten, og oppløsningen av regimer i Den arabiske verden som anses for å være avhengige av støtte fra vesten, noe som er skadelig for deres lokalbefolkninger.

## Referanser
Robin

**Robin** er et fornavn som brukes både som mannsnavn og kvinnenavn. Det er en opprinnelig engelsk kjæleform av Robert eller Roberta, som har opprinnelse i det germanske navnet *Hrodebert*, dannet av gammelsaksiske *hrôt*, «prisning, berømthet», og gammelhøytyske *beraht*, «lys, skinnende».

## Utbredelse
Mannsnavnet *Robin* er kjent brukt i Sverige fra 1880.

Navnet *Robin* var vanlig i Norge fra 1980- til 2010-årene og hadde en popularitetstopp med 0,6 % i 1996.

I Sverige har *Robin* vært et populært navn siden 1980-årene.

På verdensbasis har *Robin* vært mest populært siden 1950-årene.

*Robin* er i dag utbredt både som mannsnavn og kvinnenavn, men i forskjellige land. 

Mannsnavnet *Robin* er i dag et vanlig navn blant annet i Thailand, Malaysia og Sverige.

|}

Kvinnenavnet *Robin* er i dag et vanlig navn blant annet i Storbritannia og Fiji.

|}

Formen *Robyn* er i dag et vanlig navn blant annet i Australia og New Zealand.

|}

## Kjente personer med navnet
Personene i listene er ordnet kronologisk etter fødselsår.
### Menn
* Robin Williams (f 1951), amerikansk skuespiller og komiker
* Robin Thicke (f 1977), amerikansk sanger

### Kvinner
* Robin Wright (f 1966), amerikansk skuespiller

## Annen bruk av navnet
* Robin Hood, legendarisk skikkelse fra England
* Kristoffer Robin, karakter i bøkene om Ole Brumm

## Referanser


## Eksterne lenker
*
Kakerlakkene

***Kakerlakkene*** er en kriminalroman av Jo Nesbø utgitt 1998.  Boka er den andre i serien om politimannen Harry Hole.

## Handling
Harry Hole har kommet tilbake til Norge etter å ha vært i Australia i *[[Flaggermusmannen (bok)|Flaggermusmannen]]* og drikker på Restaurant Schrøder når han blir hentet inn til tjeneste igjen. Han blir sendt til Bangkok for å etterforske drapet på en norsk diplomat. Siden drapet skal holdes hemmelig for pressen må etterforskningen foregå diskrét, noe Harry ikke er en stor tilhenger av.

## Eksterne lenker

* Utgaven fra 1998 hos Nasjonalbiblioteket.
* ''Kakerlakkene'' på Aschehougs hjemmeside
Żydowska Organizacja Bojowa

**Żydowska Organizacja Bojowa**  (ŻOB, polsk for «Jødiske bekjempelsesorganisasjon»; på jiddisch: דישע קאמף ארגאניזאציע) var en motstandsbevegelse under den andre verdenskrig som spilte en viktig rolle under opprøret i Warszawagettoen i 1943. Organisasjonen har også deltatt i andre former for motstandskamp, blant annet under Warszawaoppstanden.

I løpet av 1942 ble jødene i Warszawa-ghettoen deportert til utryddelsesleiren Treblinka. Den jødiske motstandsbevegelsen mottok sine første forsendelser med våpen og ammunisjon i desember 1942. I januar 1943 begynte nazistene en ny bølge av deportasjoner. De første jødene som tyskerne samlet omfattet flere medlemmer av ŻOB som hadde sneket seg sammen med de deporterte jødene med vilje før de begynte å slåss mot nazistene med håndvåpen. Nyhetene om aksjonen spredte seg raskt til resten av ghettoen. Deportasjonene varte i fire dager og tyskerne møtte mer motstand fra ŻOB som i begynnelsen hadde stor fremgang. Da tyskerne forlot ghettoen den 22. januar 1943 hadde de ikke samlet sammen så mange jøder som de opprinnelig hadde planlagt.

Den endelige deportasjon av jøder begynte like før påske, den 19. april 1943. Jødene hadde forberedt seg godt da tyskerne marsjerte inn i ghettoen, så møtte de hard væpnet motstand og ble skutt på fra de åpne vinduene i de mange fraflyttede leilighetene. Forsvarerne av ghettoen brukte geriljakrigføring og de hadde en strategisk fordel av bunkerne som var vanskelige å oppdage og at angrepene kom overraskende på tyskerne. Disse fordelene forsvant da de tyske soldatene systematisk begynte å brenne ned mange av bygningene i gettoen. Jødene ble derfor tvunget til å forlate sine opprinnelige stillinger og søke dekning i underjordiske bunkere. Brannen i bygningene ovenfor bunkerne konsumerte mye av det tilgjengelige oksygenet under jorden, noe som førte til at bunkerne ble kvelende dødsfeller. Etter hvert ble opprøret slått kraftig ned, Den store synagogen i Warszawa ble sprengt i luften, og den tyske operasjon ble avsluttet i midten av mai 1943. Veldig mange jøder ble drept under motstanden, og de resterende jødene ble deportert til forskjellige tyske konsentrasjonsleirer, hovedsakelig til Treblinka.
British American Tobacco Norway

**British American Tobacco Norway AS** (tidligere *Tiedemanns Tobakksfabrikk AS*, fra 1778 til 2009) er et aksjeselskap med forretningskontor i Oslo eid 100 % av Skandinavisk Tobakskompagni med forretningskontor i Søborg i Danmark. Selskapet driver med salg og distribusjon av tobakksprodukter i Norge. Tiedemanns Tobakk var Norges største tobakksselskap, med en markedsandel på nærmere 80 %.

## Historie

Det var opprinnelig Christianias rådmann, Jens Jacobsen, som startet *I & L Jacobsens Tobaks Fabrique* (1740). Dernest ble det  21. mai 1778 av kongen  gitt privilegium til Jacobsens enke og hennes svoger Christian Wilhelm Vagel om fortsatt drift. De solgte virksomheten videre til Paul Olsen Thrane (1784) som drev under navnet *Paul Olsen Thranes Tobaksfabrique* og flyttet fra Vaterland til byens torg (1787).  

Han solgte til reklamemannen Claus Winther (1816) som drev det frem til sin bortgang (1833).
Geskjeften ble da solgt til Johann Ludwig Tiedemann som blant annet gjorde det tyske tobakksmerket *Tiedemann Pentum* kjent og tiljublet i dikt av Henrik Wergeland.

Fabrikken ble solgt til handelsmannen Johan Henrik Andresen, som ledet den 1849–1874, etterfulgt av sønnen Nicolai Andresen (1853–1923) som var leder 1874–1911, sønnesønnen Johan H. Andresen som var leder 1911–1953, og senere oldebarnet Johan H. Andresen (var leder fra 1953) og tippoldebarnet Johan H. Andresen jr., før firmaet ble solgt til Skandinavisk Tobakskompagni AS i 2005. Underproduksjon i svenske Charlottenberg var ledet av Christian Eger 1880–1911.

Tiedemanns ervervet seg etter hvert Johannes N. Withs Tobaksfabrikker (1922), W. Hartog & Co (1923), Norsk-Engelsk Tobakkfabrikk (NETO) (1930), Carl E. Olsen & Cos Tobaksfabrik A/S (1935), P. Pedersen & Søn (1946), T.M. Nielsen & Søn (1959), N.K.Ls Tobaksfabrik (1960), Rose Tobakk A/S (1971) og H. Petterøe Tobaksfabrikk (1972).

Fabrikken ble lagt ned i juni 2008, og produksjonen ble flyttet til et større produksjonsanlegg i Danmark. Bedriftens kontorer ligger nå på Sogn i Oslo, mens distribusjonslagret ligger på Ensjø.  

Tiedemanns Tobakk ble kjøpt av British American Tobacco 1. juli 2008. Styret i Tiedemanns mente oppkjøpet var bra for å sikre utviklingen på lang sikt. Med dette oppkjøpet skiftet Tiedemanns navn til British American Tobacco Norway 1. januar 2009.
 
I dag jobber det det 130 personer i virksomheten, de fleste med distribusjon.

## Merker

* Blue Master
* Dunhill
* Kent
* Lucky Strike
* Mento
* Pall  Mall
* Petterøe's
* Prince
* Rockets 40
* South State
* Teddy
* Tiedemanns Rød
* Tiedemanns Lys
* Tiedemanns Gul
* Blå Rose
* Mentolett
* Capstan
* Cafe Creme
* Mocca
* Tiedemanns Blå

## Referanser


## Litteratur
* Christian Gierløff, *Tobakkens krønike, J. L. Tiedemanns Tobaksfabrikk 1778-1928* (1928).   Med en epilog "Ad Tabacum" av Olaf Bull. Illustrasjoner av Arnold Thornam
* Francis Sejersted og Arnljot Strømme Svendsen, *Blader Av Tobakkens Historie: J. L. Tiedemanns Tobaksfabrik 1778-1978* (Gyldendal, 1978)

## Eksterne lenker
* Salget til British American Tobacco
* Tobakksfabrikk blir boliger
* Ansatte skuffet over nedleggelse
* Prince solgt for 20 mrd.
Mukata

**Mukata** (også skrevet **muqataa** eller **mukataa**, arabisk: ) er et bygningsområde som består av statlige kontorer og lokale administrative hovedkvarterer. Ordet *mukata* betyr bokstavelig talt «noe separert» på arabisk, og brukes i Norge som regel for å beskrive palestinske myndigheters byråer og kontorer.

Palestinske mukataer ble hovedsakelig bygget under britenes Palestinamandat som tegartfort og ble brukt både som britiske myndighetslokaler og som boliger for britenes administrative personale. Noen mukataer inkluderte også politistasjoner og fengsler. Etter at britene dro, ble bygningene stort sett brukt til det samme, både under jordanerne og deretter israelerne.

Etter Oslo-avtalen ble mukataene brukt som den palestinske selvstyremyndighetens (PNA) kontorer og hovedkvarter. Mukataene i Ramallah og Gaza, som er de to store palestinske byene, ble også brukt som hovedkvarter for nevnte myndigheters høyere ledelse, med kontorer for blant annet Yasir Arafat, som var deres president i lengre tid.

Under Operasjon «Defensive Shield» i april 2002 raidet Israels forsvarsstyrker (IDF) mukataene i Vestbredden, hvorav noen av dem ble fullstendig ødelagt, inkludert mukataen i Hebron. Mukataen i Ramallah ble delvis ødelagt.

## Arafats mukata
Yasir Arafats hovedkvarter befant seg i en mukata i Ramallah. Den ble raidet av IDF og senere beleiret. Palestinere hevdet at våpnene i mukataen tilhørte til vaktene og sikkerhetstjenesten. Bygningen ble senere revet av IDFs pansrede bulldosere for å isolere Arafats hovedkvarter og beleire ham og hans medarbeidere, hvorav noen av dem var etterlyst av Israel for påståtte terrorhandlinger. Andre bygninger og brakker ble revet ned for å avdekke ulovlige våpen, ammunisjon og eksplosiver.

Ved hans avreise for medisinsk behandling i Paris i oktober 2004, hadde Arafat vært under husarrest i bygningen i over to år. Tidlig i november, da det var kjent at han var døden nær, ble flere steder foreslått som mulige gravplasser. Jerusalem var førstevalget, men Israels statsminister Ariel Sharon uttalte at han ikke ville tillate dette; i etterkant av Arafats død den 11. november bestemte derfor de palestinske myndigheter at hans kropp skulle plasseres «midlertidig» i mukatabygget, i påvente av etableringen av en palestinsk stat og overføringen av hans kropp til Klippedomen i Tempelhøyden i Jerusalem. Planene om at Arafat skulle ha kistefremvisning ved mukataen før gravleggelsen ble avlyst, fordi tusenvis av følelsesladde sørgende overveldet de palestinske sikkerhetsstyrkene. Arafat ble gravlagt i mukataen den 12. november 2004, på midlertidig basis. Den 11. november 2007 ble det vist frem og tatt i bruk en større gravstein i Jerusalemstein, som var designet av palestinske arkitekter. Steinens inskripsjon indikerte at Arafats siste hvilested skal bli i Jerusalem, når den først kommer under palestinsk kontroll.

## Eksterne lenker
*
Fan Bingbing

**Fan Bingbing** (født 1981) er en kinesisk skuespiller.

Hun ble utdannet i faget i Shanghai, og har spilt i en rekke kinofilmer og fjernsynsfilmer. Blant annet i actionfilmen Flash Point fra 2007, og X-Men: Days of Future Past fra 2014.

## Fotnoter

## Referanser


## Eksterne lenker
* 
* 
* Fan Bingbing – LoveHKFilm.com
* Fan Bingbing English Online Forum
* Fan Bingbings Youtube spilleliste
* Fan Bing Bings fanside, med fotos og forum på engelsk
Christian Gierløff

**Christian Peder Grønbeck Gierløff** (født 1879 i Kragerø, død 1962) var en norsk skribent, sosialøkonom (cand.oecon., 1911) og byplanlegger, kjent for sitt virke i mellomkrigstiden, da han fremarbeidet hagebyene, blant annet i samarbeid med statsarkitekt Sverre Pedersen. 
Han ble ansatt som generalsekretær i Norsk forening for boligreformer (NFB) i 1915. Denne stillingen hadde han til 1934. I sin tid i NFB var han også redaktør for tidsskriftet *Boligsak i By og Bygd*, så lenge det eksisterte (1916–1934).

Han skrev en rekke biografier og var god venn med Knut Hamsun og Edvard Munch. Munch portretterte familien Gierløff i flere raderinger, tresnitt og maleri . Før han sluttet i NFB skrev han et verk på nesten 600 sider som sin avskjed med foreningen: *Liv og død i Norge*.

## Bibliografi (utvalg)
* *Til amerika med emigrantene, dagbogblade sommeren 1903* (1903)
* *Naar byene vokser. Vort lands industrielle utvikling og folkets boligforhold i by og bygd* (Aschehoug, 1917)
* *Om veltalenhet* (1918)
* *Skogen og folket* (1923)
* *[[Hans E. Kinck]]* (1924)
* *Folket som utvandrer* (Aschehoug, 1925)
* *Det gjenopdagede Norge* (1926).  Reiseskildringer.
* *Skogen for de unge* (1927).  Illustrert av S. Segelcke.
* *Om kunsten å reise* (1927).  Reiseepistler.
* *Tobakkens Krønike, [[Tiedemanns Tobaksfabrik]] 1788-1928* (1928)
* *Store Forretningsmenn* (1929).  Tolv stykker om bl.a. Christian Bjelland
* *Talekunst* (1931)
* *Landjordens plimsollere* (1932).  Om byggeskikk.
* *[[Bjørnstjerne Bjørnson]]* (Gyldendal, 1932)
* *Liv og død i Norge* (1933)
* *Foregangsmenn* (Gyldendal, 1933).  En historisk fremstilling av den økonomiske utvikling i Norge.
* *Stormen i nordsjøen* (Gyldendal, 1937).  Om DS «Trym»-forliset.
* *Skogen og jakten* (1939)
* *[[Tordenskjold]]* (F. Bruns Bokhandel, 1941)
* *Landskap og kultur i Norge* (1942).  Med Harald Hindhamar.
* *[[Tryggve Andersen]]* (1942)
* *Den hvite skonnerten* (1942).  Ungdomsbok.
* *En norsk banksaga. [[Den Nordenfjeldske Kreditbank]]s jubileumsskrift. 1868 – 1943* (1943)
* *Folkevers og rimbrev fra Trøndelag* (1943)
* *[[Alvøen]] og [[Hendrik Jansen Fasmer|Fasmer]]-slekten* (1944)
* *Kongedrømmen. Vakten på [[Bergenhus]]. To skuespill* (Naper, 1945)
* *To ganger 9. april : bruddstykker av illegal litteratur om 900-års krigen for tusenårsriket* (1945)
* *[[Storebrand]] gjennom 100 år 1847-1947* (Jacob Dybwads forlag, 1947)
* *Et bruk ved Akerselven – [[Myrens Verksted]]s hundre års minne* (1948)
* *Kjærlighet og hat i storpolitiken. Særlig om anglomanien og anglofobien* (1950)
* *[[Sævareid]]. En vestlandsk trefordelingsbedrift og kultursaga* (1959)
* *Fra tiårskrigen for [[Den Norske Amerikalinje]]* (1960)
* *[[Knut Hamsun]]s egen røst – jordens herlighed* (Gyldendal, 1961)

## Referanser




## Eksterne lenker
* Om Christian Gierløff, fra *Norsk biografisk leksikon*
* Brev og brevutkast fra Edvard Munch til Christian Gierløff
Barrett M82

**Barrett M82** er en halvautomatisk materiellødeleggelsesrifle i kaliber 12,7 mm Nato fra den amerikanske produsenten Barrett Firearms Company. 

## Historie
Geværet ble designet i 1982, men ble ikke innført i USA før 1989. Det er i bruk av mange av verdens militære styrker, og kalles også ***Light Fifty*** på engelsk, etter kaliberets tommestørrelse (0,50").  Norges forsvar bruker en variant med den norske betegnelsen «12,7 mm materiellødeleggelsesrifle».

Opprinnelig var det to varianter: M82A1 med konvensjonell konstruksjon og M82A2 som var i bullpup-konfigurasjon. A2-varianten produseres ikke lenger.

## Varianter
*M82A1
*M82A1A 
*M82A1M
*M82A2
*M82A3
*M107

## Spesifikasjoner
* Optimal bruksavstand: 600&ndash;1 800 m
* Bruksområde: Tiltenkt brukt mot materiell
* Antatt levetid pipe: Minimum 5 000 skudd

* Utstyr i materiellsatsen:
** Laser avstandsmåler
** Lysforsterkningsutstyr til kikkertsikte
** Spotteskop
** Meteorologisk instrument for å ha kontroll med ytre ballistikk

## Se også
* Liste over skarpskyttergeværer

## Kilder
* Forsvarsnett
Sissel Horndal

**Sissel Horndal** (født 1970) er en norsk samisk forfatter, illustratør og designer, bosatt i Mørsvikbotn i Sørfold. 

Horndal er utdannet ved Kunsthøgskolen i Bergen og Nordland kunst- og filmskole i Kabelvåg. Foruten arbeidet med barnebøker jobber hun  som designer for firmaet Alva, som lager brukskunst med samisk design.

## Bibliografi
* *Ei halspastillhistorie* – barnebok, Samlaget (1998)
* *Eg er ikkje trøtt* – barnebok, Samlaget (2000)
* *Himmelspringaren* – barnebok, Mangschou (2008)
* *Historia om alfabetet* – bildebok, Rabarbra Bokmakeri (2014)
* *Hokus pokus 1-2-3* – barnebok, Mangschou (2014)
* *Sølvmånen* – billedbok, ForfatternesForlag (2015)
* *Fra stjernene til livet : en fortelling fra samisk mytologi* – barnebok, Iđut (2019)

* 
## Priser
* nynorsk barnelitteraturpris 1998 for *Ei halspastillhistorie*
* nynorsk barnelitteraturpris 2008 for *Himmelspringaren*
* Nominert til Nordisk råds barne- og ungdomslitteraturpris 2013 som illustratør for boka *Mánugánda ja Heike*, sammen med forfatter Signe Iversen
* Nominert til Nordisk råds barne- og ungdomslitteraturpris 2015 for boka *Duvro-guovža ja skohtermáđii*, sammen med forfatter Veikko Holmberg 
* i 2015 fikk hun Blixprisen for det barnelitterære forfatterskapet sitt.
* kulturprisen i Sørfold i 2018.
* *Arbeidsstipend for nordnorske forfattere* i 2022, gitt av Troms og Finnmark fylkeskommune og Nordland fylkeskommune.
## Referanser
Kuopio

**Kuopio** er en by og kommune i landskapet Norra Savolax i Finland. Kommunen er enspråklig finsk. Kuopio er den åttende største byen i Finland, og hadde .

Kuopio ble grunnlagt i 1653 av Peter Brahe, men den offisielle datoen er 17. november 1775, da Gustav III av Sverige ønsket å få etablert byen.

Byen er omgitt av innsjøen Kallavesi, og flere deler av byen er bygget på øyer. Kuopio har en &nbsp;km lang strandlinje, og det finnes nesten  fritidsboliger og hytter i byen.

Kuopios kommunegrenser har vært utvidet mange ganger. 1. januar 1969 ble Kuopio landkommune innlemmet i byen, fulgt av Riistavesi 1. januar 1973. Den neste sammenslåingen kom 1. januar 2005 da Vehmersalmi ble slått sammen med Kuopio. Så fulgte sammenslåing med Karttula 1. januar 2011, Nilsiä 1. januar 2013, Maaninka 1. januar 2015 og endelig Juankoski 1. januar 2017.

## Vennskapsbyer
* Győr, Ungarn
* Minneapolis, USA
* Winnipeg, Canada
* Jönköping, Sverige
* Bodø, Norge
* Svendborg, Danmark

## Galleri

Fil:Rönön asutusalue Kuopiossa.jpg|Villastrøket Rönö i Kuopio
Fil:Cathedral of Kuopio in Finland.ojp.jpg|Katedralen i Kuopio
Fil:Kuopio City Hall.JPG|Kuopio rådhus
Kuopio, J.V.Snellman Park.JPG|J.V.Snellmans park
Fil:Kuopio_from_Puijo_Tower.jpg|Utsikt over Haapaniemi i Kuopio fra Puijo-tårnet
Kuopion museo 2012.jpg|Naturhistorisk museum i Kuopio


## Referanser




## Eksterne lenker
* ''Uppslagsverket Finland'', Kuopio
* 
* Kuopioinfo.fi
* Kuopio Universitet
* Satellittbilde av Kuopio fra Google Maps
Bente Frøyen Steindal

**Bente Frøyen Steindal** (født 13. september 1953) er en norsk politiker fra Arbeiderpartiet. Hun var ordfører i Flora kommune i Sogn og Fjordane fra 2002  til 2011. 

Steindal var første kvinnelige ordfører i Flora.

## Referanser


## Eksterne lenker
* Ordførarar i Flora - Allkunne, levande leksikon
Vjazniki

**Vjazniki** (russisk: Вязники) er en by i Vladimir oblast i Russland. Den ligger på en høyde på sørsiden av elva Kljazma, rundt 110&nbsp;km øst for Vladimir (146&nbsp;km med bil).

## Historie
Byen ble dannet i 1802 ved en sammenslåing av den nedlagte festningen *Jaropoltsj* og handelsslobodaen Vjazniki.

Den strategiske høyden over elva Kljazma var svært viktig for forsvaret av veiene mot den russiske middelalderhovedstaden Vladimir. En festning ble derfor bygd der på 1100-tallet, sannsynligvis rundt 1130. Festningen Jaropoltsj var oppkalt etter en fyrste som het Jaropolk. Den lå rundt midtveis mellom de nærmeste elvehavnene ved Kljazma: Starodub-na-Kljazme og Gorokhovets.

Mongolene ødela festningen på 1200-tallet. Den nevnes neste gang i dokumenter først i 1389, i traktaten mellom Vasilij I og hans onkel Vladimir den skallede. Ved folketellingen i 1672 hadde Jaropoltsj bare 133&nbsp;innbyggere, og i 1703 ble den ødelagt av brann. Den gamle bosetningen ble etter dette dominert av handelsslobodaen Vjazniki, som lå noe lavere på høyden og som hadde vært attestert siden 1300-tallet. I 1778 fikk Vjazniki byrettigheter.

## Demografi
Befolkningsutvikling:
:

## Severdigheter
Det viktigste landemerket er Maria budskaps kirke, oppført mellom 1682 og 1689. Rundt 30&nbsp;km fra byen ligger landsbyen Mstjora, et ledende senter for russisk folkekunst og -håndverk.

## Referanser


## Eksterne lenker
*
Naja Marie Aidt

**Naja Marie Aidt** (født 1963) er en dansk dikter og forfatter, bosatt i Danmark siden 1971. Hun debuterte i bokform 1991 med diktsamlingen *Så længe jeg er ung*.

Sammen med regissøren Anders Rønnow Klarlund skrev hun manus til animasjonsfilmen *[[Strings (2004)|Strings]]*, som ble lansert i 2004.

Hun har mottatt flere priser, blant annet Kritikerprisen 2006 og Nordisk råds litteraturpris 2008 for *Bavian*. 

Aidt har mottatt Statens Kunstfonds hædersydelse siden 2006.

## Bibliografi
* *Huller på hjernen*, barnebok, (2019)
* *Om brud*, (2019)
* *Zakarias - og alle de andre*, barnebok, (2019)
* *Har døden tatt noe fra deg så gi det tilbake* (2017), Gyldendal, roman 
* Samlede noveller : *Vandmærket, Tilgang, Bavian*, (2016)
* *Omina*,  (2016) dikt
* *Frit flet* fællesbogen, (2014)
**Sten saks papir* (2012), Gyldendal, roman
* *Bavian* (2006), Gyldendal  
* *Balladen om Bianca* (2002), Gyldendal  
* *Siska* (2000), Café Teatret – drama 
* *Rejse for en fremmed*, digte (1999), Gyldendal – dikt
* *Tjenende ånder* (1998), Radio-Teatret – hørespill
* *Blæs på Odysseus* (1998), Thorvaldsens Museum – korsang
* *Fra digterens hånd* (1996), Borgens Forlag – dikt
* *Huset overfor* (1996), Gyldendal – dikt
* *Tilgang* (1995), Gyldendal – noveller 
* *Det tredje landskab* (1994), Gyldendal – dikt
* *Vandmærket* (1993), Gyldendal – noveller
* *Den blomstrende have* (1993), Gyldendal – noveller
* *Et vanskeligt møde* (1992), Gyldendal – dikt
* *Så længe jeg er ung* (1991), Gyldendal – dikt

## Priser og hedersbevisninger (utvalg)
Naja Marie Aidt har mottatt flere legater fra Statens Kunstfond samt blant annet mottatt:
* : Det Danske Akademis Store Pris
* : Tagea Brandts Rejselegat
* : Niels-prisen
* : Weekendavisens litteraturpris for *Har døden taget noget fra dig så giv det tilbage. Carls bog*
* : Adam Oehlenschläger, Emil Aarestrup, Herman Bang og Johannes Ewald Fondet
* : Søren Gyldendal-prisen
* : Nordisk råds litteraturpris for *Bavian*
* : Kritikerprisen
* : Beatriceprisen
* : Otto Rungs Forfatterlegat
* : Morten Nielsens Mindelegat
* : Herman Bangs Minnelegat
* : Martin Andersen Nexø-prisen 
* : Jeanne og Henri Nathansens Fødselsdagslegat
* : Gyldendals boglegat

## Referanser


## Eksterne lenker
* 
* 
* 
*
Bjørn Rogstad (politiker)

**Bjørn Rogstad** (født 23. juni 1946) er en norsk tannlege og politiker (H).

Han var ordfører i Rennebu kommune i Trøndelag 2006–2011, etter å ha fungert som ordfører i Trond Jæres sted i ett år. Rogstad var innvalgt i kommunestyret på en fellesliste mellom Høyre og Venstre, og satt som gruppeleder fra 1995.

Han er oppvokst i Valdres, Malvik og Støren, og flyttet fra Trondheim til Rennebu for å tiltre som distriktstannlege i 1971.

## Referanser
Flex

**Flex** er et engelsk begrep som betyr en rekke ting, blant annet:
* (med referanse til et lem eller ledd) bøy eller bli bøyd
* (med referanse til materialistisk verdi) å skryte eller vise frem

**Flex** kan også referere til en rekke andre ting:

## Trafikk
* Flexity Berlin, en tysk trikketype
* Flexity Classic, en tysk trikkemodell
* Flexliner, dansk konsept innenfor jernbaneteknologi
* Flexus, et norsk elektroniske billettsystem

## Geografi
* Flexeiras, kommune i Brasil
* Flexurebjerg, fjell i Grønland

## Musikk
* Flex (sanger), latinamerikansk reggaeton-artist
* Flexiplate, grammofonplate laget av myk plast

## Teknologi
* Flex (programvare), et programvare
“Heroes” (album)

***"Heroes"*** er et album utgitt i 1977 av David Bowie. Albumet ble produsert og mikset av David Bowie og Tony Visconti. Det ble innspilt hos Hansa by the wall, Berlin.

## Sporliste
Alle sanger skrevet av David Bowie, unntatt «Heroes», «Moss Garden», «Neuköln» (skrevet av Bowie/Brian Eno) og «Secret Life of Arabia» (Bowie/Eno/Carlos Alomar).

# «Beauty and the Beast»
# «Joe the Lion»
# «“Heroes”»
# «Sons of the Silent Age»
# «Blackout»
# «V-2 Schneider»
# «Sense of Doubt»
# «Moss Garden»
# «Neuköln»
# «Secret Life of Arabia»

## Musikerne
*David Bowie – vokalist, keyboard, gitar, saksofon, koto.
*Carlos Alomar – rytmegitar.
*Dennis Davis – perkusjon.
*George Murray – bass.
*Brian Eno – synthesizer, keyboard, gitarbehandling.
*Robert Fripp – sologitar.
*David Bowie, Tony Visconti og Antonia Mass – korist

## Kilder

## Eksterne lenker
*
Blomsterdalen (Bergen)

**Blomsterdalen** er et nærings- og boligområde i Ytrebygda bydel i Bergen kommune, mellom næringsområdet Sandsli/Kokstad i nord, Hjellestad i sør, Rådal i øst og Flesland i vest.  

Blomsterdalen omfattes av grunnkretsene Skage, Ådland og Liland med til sammen 2&nbsp;337 innbyggere 1. januar 2012 og et samlet areal på 10,88&nbsp;km², hvorav 0,36&nbsp;km² er ferskvann.

Blomsterdalen er et trafikknutepunkt hvor Ytrebygdsveien, Hjellestadveien, Lilandsveien, Fleslandsveien og Skageveien forenes. Blomsterdalen Senter, Liland skole og Ytrebygda skole ligger i området, som har noe blokkbebyggelse, men domineres mest av villabebyggelse, næringsområder i vest og jordbruks- og friluftsområder i utkantene. Ytrebygda kirke, også kalt Ytrebygda nærkirke, ligger i Blomsterdalen. Den er en arbeidskirke for Ytrebygda. Kirken tilhører Fana sokn og ble vigslet av biskop Halvor Nordhaug 18. desember 2011.

## Blomsterdalen senter
På Blomsterdalen Senter finner man to matbutikker, Coop Extra og Eurospar, Ditt Apotek, Ark (bokhandel), Blomen (blomsterbutikk), Tottos Gullsmie, Visit (drop-in frisør), Baker Brun og Nille.

## Næringsliv
**Butikker i Blomsterdalen**:
* El-tunet (lamper)
* Shell
* Za-Za (frisør)

## Referanser
Jean Bastien-Thiry

**Jean Bastien-Thiry** (født 19. oktober 1927 i Lunéville, Frankrike, død 11. mars 1963) var en fransk ingeniør (konstruktør av anti-tankvåpenet Nord SS.10/SS.11) og offiser i det franske flyvåpen som forsøkte å myrde den franske presidenten Charles de Gaulle 22. august 1962 for å motvirke algirsk uavhengighet, en handling som førte til at han ble dømt til døden ved skyting. 

Hans henrettelse markerer den siste gangen noen ble henrettet av den franske republikks militære rettsapparat (giljotinen ble brukt av det sivile samfunns rettsapparat). Bastien-Thiry var medlem av Organisation de l’armée secrète. 

## Liv
Bastien-Thiry ble født inn i en katolsk familie med militære tradisjoner i Lunéville. Hans far hadde kjent de Gaulle i 1930-årene og var medlem av det gaullistiske RPF. Jean Bastien-Thiry gikk på École polytechnique og deretter på École nationale supérieure de l'aéronautique før han gikk inn i den franske hær. Der spesialiserte han seg på luft-til-luft missiler. Han var gift med og hadde tre døtre med datteren til Georges Lamirand, som hadde vært "ungdomsminister" under Vichy-regimet.

Bastien-Thiry ble for sin befatning med attentatplanene dømt til døden og skutt ved festningen Ivry-sur-Seine.

## Fremstillinger i fiksjon
Bastien-Thiry spiller en rolle i Frederick Forsyths roman *[[Sjakalen (bok)|Sjakalen]]*. I filmatiseringen av romanen spilles han av Jean Sorel.

## Referanser
Fitna (film)

***Fitna*** er en antiislamsk kortfilm utgitt på internett 27. mars 2008 av nederlandske Geert Wilders, leder for partiet Partij voor de Vrijheid. Den rundt 17 minutter lange filmen viser utvalgte suraer sammen med klipp av terror, vold og voldelig agitasjon fra muslimer, musikksatt med Griegs *[[Åses død]]* og Tsjajkovskijs *Arabisk dans*. 

Wilders uttalte at filmen ble laget som en «siste advarsel til Vesten» som han mener er truet av islam, og at filmen skulle være et oppgjør med «fascist-koranen». Noe av bakgrunnen for filmen er antakelig drapet på Theo van Gogh i 2004, som filmen også kommer tilbake til flere ganger.
. Wilders er ikke selv med i filmen og kommenterer heller ikke klippene som vises, men formidler budskapet sitt gjennom en tekst på slutten av filmen hvor det står at den islamske ideologien må bekjempes i Europa på samme måte som nazismen ble bekjempet i 1945 og kommunismen i 1989.

Klippene som vises er i all hovedsak arkivmateriale fra nyhetssendinger og internett, satt sammen for å underbygge Wilders poeng. I *Fitna* vises muslimer kun dersom de er radikale og gjerne voldelige. Filmen skriver seg dermed inn i en propagandafilmtradisjon med røtter tilbake til den sovjetiske regissøren Esfir Schubs *[[Romanovdynastiets fall]]* (1927) og Frits Hipplers *[[Der ewige Jude]]* (1940).

Filmen førte som forventet til mye sinne. Nederlandske myndigheter ønsket opprinnelig å stanse filmen for å unngå bråk, men lyktes ikke med dette. Filmen ble lagt ut på det britiske nettstedet LiveLeak.com, da ingen nederlandske TV-kanaler ville vise filmen. LiveLeak.com valgte dagen etter å fjerne filmen, grunnet alvorlige trusler mot egne ansatte i nettstedet. Den nederlandske tv-stasjonen Dutch Muslim Broadcasting Organization tilbød imidlertid å sende filmen mot at Wilders ble med i en debatt som fulgte etterpå. Det var Wilders ikke interessert i og han har også takket nei fra andre muslimske organisasjoner som har ønsket å møte han.

FNs generalsekretær Ban Ki-moon kalte filmen «støtende anti-islamsk» og fordømte filmen samtidig som han manet til ro blant de som ble krenket av filmen. 

Wilders sørget ikke for å inneha rettighetene til alt materialet som ble brukt i filmen. Den danske tegneren Kurt Westergaard, som stod bak en av de mest kjente Muhammed-karikaturene varslet at han ville saksøke bruken av hans tegninger uten tillatelse. 

## Referanser


## Eksterne lenker
* 
* Wikileaks' publisering av Fitna
Marta Finden Halset

**Marta Finden Halset** (født 28. juni 1950) er en norsk lokalpolitiker fra Arbeiderpartiet. Hun var ordfører i Vik kommune i Sogn og Fjordane fra 2007 til 2015 og var første kvinnelige ordfører i kommunen.

Halset er sykepleier av utdanning og har mastergrad i helseadministrasjon.

## Referanser


## Eksterne lenker
* - Kommunal Rapport 28.11.2013
Brachysaura minor

*
***Brachysaura minor*** er en [[agam]] som lever på slettelandet i [[India|Nord-India]]. Den er utbredt vestover til [[Sind (Pakistan)|Sind]] og [[Punjab (Pakistan)|Punjab]] i [[Pakistan]], og østover til [[Bangladesh]].

Arten ble tidligere regnet til slekten *Agama*, og het da *Agama minor*. Navnet *Laudakia minor* er også blitt brukt.

== Eksterne lenker ==
* 
* M.S. Khan (2002) [http://muhammadskhan.wildlifeofpakistan.com/Herpetozoa15.3-4-99,199.pdf  Key and checklist to the lizards of Pakistan: (Reptilia: Squamata: Sauria)]  *Herpetozoa''&nbsp;15&nbsp;(3/4)
Arild Ingar Lægreid

**Arild Ingar Lægreid** (født 19. oktober 1949) er en norsk lokalpolitiker fra Arbeiderpartiet. Han var ordfører i Årdal kommune i Sogn og Fjordane fra 2002 til 2019. Medlem av Årdal kommunestyre siden 1995. Lægreid er styreleder i Årdal Energi KF fra 2008.

Før han ble valgt til ordfører i 2002 var Lægreid elektriker i Norsk Hydro.

## Referanser


## Eksterne lenker
*
Roger Bernt Silden

**Roger Bernt Silden** (født 31. oktober 1949) er en norsk lokalpolitiker som representerer Arbeiderpartiet (Ap). Han var ordfører i Vågsøy kommune i Sogn og Fjordane fra 1999 til 2011. 

I protest mot behandlingen av sykehussaken i Sogn og Fjordane opplyste  Silden i 2010 at han melde seg ut av Arbeiderpartiet . I perioden 2011-2015 var han likevel vararepresentant til kommunestyret for Arbeiderpartiet  og er innvalgt som representant for Arbeiderpartiet i Vågsøy kommunestyre for perioden 2015-2019.

Roger Bernt Silden er ingeniør av utdannelse.

## Referanser
Matthias Jacob

**Matthias Jacob** (født 1960) er en østtysk tidligere skiskytter.

Han debuterte på DDRs skiskytterlandslag tidlig på 1980-tallet. Under OL 1984 i Sarajevo tok han bronse på sprintdistansen. Han deltok i seks verdensmesterskap, og ble tre ganger verdensmester på stafett (1981, 1986 og 1987. Hans beste individuelle resultat var sølv på sprinten i 1987.

Han er gift med Carola Jacob, som ble olympisk mester på stafett i 1980, som Carola Anding.

## Referanser


## Eksterne lenker
*
Nils Petter Støyva

**Nils Petter Støyva** (født 28. mars 1962 på Blakset i Stryn kommune) er en norsk lokalpolitiker fra Arbeiderpartiet. Han var ordfører i Stryn kommune i Sogn og Fjordane fra 1999 til 2011. Han ble valgt inn i kommunestyret første gang i 1995 og var da også medlem av formannskapet. Han ble valgt inn i fylkestinget i 2007 og var leder av Sogn og Fjordane Arbeiderparti fra 2009 til 2014. 

Etter at han gikk av som ordfører ble han næringsutvikler i Stryn kommune. Fra 2014 er han distriktssekretær i LO Sogn og Fjordane.

Støyva er utdannet som næringsmiddelingeniør og økonom.

## Referanser
Jarle Aarvoll

**Jarle Aarvoll** (født 15. september 1958) er en norsk lokalpolitiker fra Arbeiderpartiet. Han var ordfører i Sogndal kommune i Sogn og Fjordane fra 2007 til 2019.

Aarvoll var førstekonsulent i NAV Sogndal før han ble ordfører.

## Referanser
Håkon Myrvang

**Håkon Myrvang** (født 15. januar 1953) er en norsk lokalpolitiker fra Arbeiderpartiet. Han var ordfører i Naustdal kommune i Sogn og Fjordane fra 2007 til 2019. Ved kommunestyrevalget i 2015 gikk Arbeiderpartiet sterkt fram og fikk 43,6 prosent, en framgang på 15 prosent.

Før han ble ordfører var Myrvang konsulent i Sunnfjord Energi AS.

## Referanser
Hornhinneranden

**Hornhinneranden** eller **limbus** (latin: *Limbus corneae*) er overgangen, forsenkningen, mellom øyets hornhinne (*cornea*) og sclera (det hvite av øyeeplet).

## Eksterne lenker
* https://web.archive.org/web/20060510060508/http://www.vetmed.ucdavis.edu/courses/vet_eyes/images/s_4021_2.jpg
Olav Lunden

**Olav Lunden** (født 27. april 1955) er en norsk lokalpolitiker (Ap) som var ordfører i Leikanger kommune fra 2003 til 2015.

Lunden var personalmedarbeider ved regionveikontoret til Statens vegvesen før han ble ordfører.

## Referanser
Carola Anding

**Carola Anding** (gift **Jacob**, født 1960) er en tidligere tysk langrennsløper.

Sammen med Marlies Rostock, Veronika Schmidt og Barbara Petzold vant hun gull på 4&nbsp;x&nbsp;5&nbsp;km stafett under OL 1980 i Lake Placid.

Under VM 1982 i Oslo var hun med å ta bronse på stafetten.

Carola Jacob er gift med den tidligere skiskytteren Matthias Jacob.
## Referanser


## Eksterne lenker
*
Kåre Olav Svarstad

**Kåre Olav Svarstad** (født 1953) er en norsk lokalpolitiker fra Arbeiderpartiet. Han var ordfører i Bremanger kommune i Sogn og Fjordane fra 2004 til 2011. 
## Referanser
Stuping under Sommer-OL 1952

**Stuping under Sommer-OL 1952** ble arrangert fra 27. juli til 2. august 1952 i Helsingin Uimastadion i Tölö. 

Stuping var med på det olympiske programmet for tiende gang i Sommer-OL 1952 i Helsingfors. 76 utøvere fra 22 nasjoner konkurrerte i fire øvelser, to for menn og to for kvinner. 

Deltagere fra USA dominerte og vant samtlige fire gullmedaljer og tilsammen ni av totalt tolv medaljer. 

## Medaljefordeling

## Resultater
### Menn
#### 3 meter sviktstup

#### 10 meter tårnstup

### Kvinner
#### 3 meter sviktstup

#### 5 og 10 meter tårnstup

## Eksterne lenker
* Diving at the 1952 Summer Olympics hos olympedia.org
Olav Ellingsen

**Olav Johan Ellingsen** (født 12. mai 1949) er en norsk lokalpolitiker fra Senterpartiet. Han var ordfører i Aurland kommune i Sogn og Fjordane fra 2003 til 2011. 

Før han ble valgt som ordfører i 2003 var han leder av Kontrollutvalget i Aurland kommune. Han var styreleder for verneområdet i Nærøyfjorden 2011-2012. 

Ellingsen er jordbruksskolelektor av yrke.

## Referanser
Tore Bråstad

**Tore Bråstad** (født 10. juli 1966) er en norsk lokalpolitiker fra Senterpartiet. Han var ordfører i Hyllestad kommune i Sogn og Fjordane fra 2007 til 2011. Bråstad er elektroinstallatør av yrke og er daglig leder av elektrobedriften MultiVolt AS i Leirvik. 

## Referanser
Stuping under Sommer-OL 1956

**Stuping under Sommer-OL 1956** ble arrangert fra 30. november til 7. desember 1956 i Olympic Park Swimming and Diving Stadium i Melbourne Park i Melbourne.  

Stuping var med på OL-programmet for ellevte gang i Sommer-OL 1956 i Melbourne. 60 utøvere fra 16 nasjoner konkurrerte i fire øvelser, to for menn og to for kvinner. 

USA ble beste nasjon med tre gullmedaljer foran Mexico med en. 

## Medaljefordeling

## Resultater
### Sviktstup

### Tårnstup

### Kvinner
### Sviktstup

### Tårnstup

## Eksterne lenker
* Diving at the 1956 Summer Olympics hos olympedia.org
Kjartan Longva

**Kjartan Longva** (født 1944) er en norsk lokalpolitiker fra Arbeiderpartiet. Han var ordfører i Høyanger kommune i Sogn og Fjordane fra 1996 til 2011. 

Longva var medlem av Høyanger kommunestyre fra 1980 til 2011 og medlem av Fylkestinget i Sogn og Fjordane fra 1988.

Longva er lektor av utdannelse og var rektor ved Høyanger videregående skole fra 1985.

## Referanser